recursal/SuperWikiNEXT-32B huggingface dataset:
**סיאמוטירנוס** (שם מדעי: ***Siamotyrannus***) הוא סוג של דינוזאור טורף ממשפחת המטריאכאנטוזאוריים, שחי בתחילת הקרטיקון בתאילנד. משמעות שמו הוא: "עריץ סיאמי", עקב מבנהו המזכיר את בני משפחת הטירנוזאוריים, והמקום בו התגלה, בהתייחס לשם הקודם של תאילנד - סיאם.

דינוזאור זה נמצא כשלד חלקי בידי Somchai Traimwichanon ב-1993 בעיר קון קאן שבצפון תאילנד. השלד החלקי נבדק ב-1996 ותואר בידי אריק בופטאוט וצוותו. הם גם חזרו לחפור באתר קרוב, בתצורת סאו קואה (אנ') וחשפו ממצאי שיניים, אגן ירכיים וכמה חוליות זנב. ב-1998 קיבל אריק בופטאוט גם ממצאי שיניים נוספים. לצידו התגלו תרופודים נוספים כמו הסיאמוזאורוס והזאורופוד הענק פוויאנגוזאורוס (אנ').

דינוזאור זה היה תרופוד גדול, הקרוב לסינרפטור. בופטאוט העריך שאורכו הגיע ל-7 מטרים והחוקר גרגורי ס. פאול העריך ב-2010 שהגיע לאורך 6 מטרים ומשקל של 500 קילוגרם. החוקרים מולינה-פרס ולרמנדי (Molina-Pérez and Larramendi) העריכו ב-2016 שאורכו הגיע ל-10 מטרים ומשקלו ל-1.75 טון. לדינוזאור היו שני רכסים בולטים לאורך האגן והמבנה הזכיר מאוד את הטירנוזאוריים.

במקור סברו שהדינוזאור שייך לקבוצת הטירנוזאורים בהתאם למבנה האגן, אך השיניים רמזו על קשר בינו לאלוזאורוס וקבוצת הקרנוזאוריה. כיום מעריכים שהוא נחשב לאחד מאבות האלוזאוריים, לצד שאר המטריאכאנטוזאוריים מאזור סין ומזרח אסיה. בתוך משפחה זו הסיאמוטירנוס היה מבין האחרונים ששרדו.

קישורים חיצוניים
----------------

ויקישיתוף מדיה וקבצים בנושא **סיאמוטירנוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
בתורת המשחקים, פונקציית בחירה חברתית היא פונקציה הבוחרת מועמד המועדף על כלל הבוחרים, בהתאם ליחס ההעדפות של כל בוחר.

**קואליציה מכריעה** היא קואליציה שהיא לבדה מספיקה כדי לנצח (למשל מספיקה להעביר החלטה). כלומר, הבוחרים בקואליציה זו מכריעים לגבי המועמד המועדף.

אם פונקציית הבחירה אינה מונוטונית, יכולה להיות קואליציה מכריעה שאם נוסיף לה שחקן היא תפסיק להיות מכריעה.

הגדרה
-----

אם כל הפרטים בקבוצה \ S  מעדיפים את \ a על \ b וכל שאר הפרטים בחברה מעדיפים את \ b על \ a והחברה כולה מעדיפה את \ a על \ b אז הקואליציה של קבוצת הפרטים \ S, נקראת קואליציה מכריעה עבור \ a כנגד \ b.

באופן פורמלי
------------

תהי \ F פונקציית רווחה חברתית ותהיינה {\displaystyle \ a,b\in A} שתי אפשרויות שונות. הקואליציה {\displaystyle \ S\subset N} נקראת מכריעה עבור \ a כנגד \ b (ביחס ל \ F) אם לכל 
{\displaystyle \ P^{N}\in \left(P\left(A\right)\right)^{N}}
המקיים:  

1) {\displaystyle \ a\succ \_{p\_{i}}b} לכל {\displaystyle \ i\in S}.   

2) {\displaystyle \ b\succ \_{p\_{i}}a} לכל {\displaystyle \ i\notin S}.  

מתקיים {\displaystyle \ a\succ \_{F\left(P^{N}\right)}b}. 
  

הקואליציה \ S נקראת מכריעה (ביחס ל \ F) אם קיים זוג אפשרויות שהיא מכריעה עבורו.

חשיבות
------

לקואליציה מכריעה יש חשיבות רבה בהוכחת משפט ארו (Arrow, 1951).  
בעזרת מושג זה מוכיחים מספר משפטי עזר חשובים המהווים בסיס להוכחת המשפט.

ראו גם
------

* מונחים בתורת המשחקים
* קואליציה במשחק שיתופי

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
מטוס ה**קואנדה** 1910
הנרי קואנדה
**קואנדה 1910** (**Coanda**-1910) היה מטוס דו-כנפי, הראשון שנבנה וטס עם מנוע סילון בשנת 1910.

הקואנדה 1910 תוכנן ונבנה על ידי המדען ואיש התעופה אנרי קואנדה בבית מלאכה של ג'יאני קאפרוני, בשנת 1910. המטוס הוצג בתערוכה האווירית השנייה בפריז באוקטובר 1910. המנוע המהפכני היה שילוב של מנוע סילון עם מנוע בוכנה - במקום מדחף, מנוע שרפה פנימית מניע מדחס, והאוויר הדחוס מעורבב עם דלק ומוצת בשני תאי שרפה, אחד בכל צד של גוף המטוס. כך נוצר כוח הדחף המניע את המטוס. שלד המטוס היה עשוי עץ והיה מכוסה בבד. הכנפיים הוחזקו על ידי מסבך ועל ידי כבלים. המנוע המיוחד הותקן בחרטום המטוס. תא הטייס היה פתוח ובו מושב אחד. זנב המטוס הותקן בזווית בת 45 מעלות.

במהלך טיסת ניסוי ב-16 בדצמבר 1910 נצמדו גזי הפליטה של מנוע הסילון לגוף המטוס וגרמו לשרפה. קואנדה, שהטיס את המטוס, איבד את השליטה במטוס והתרסק. הטייס נפגע קלות בלבד. תופעת היצמדות גזי הפליטה נחקרה במהלך שנים רבות על ידי אנרי קואנדה וחוקרים אחרים, וזכתה לשם אפקט קואנדה. לא נבנו דגמים אחרים של המטוס מחוסר תקציב. בשנת 1931 נבנה מטוס איטלקי "קאפרוני קמפיני" CC.2 עם מנוע דומה. שלא כמקובל במטוסי התקופה, הכנף התחתונה הייתה קטנה בערך כדי מחצית מאורך הכנף העליונה. שפת הכנף העליונה הייתה עשויה מתכת עם שפה נעה להגברת העילוי ועם תאים לאחסון דלק ושמן.

נתוני המטוס
-----------

* אנשי צוות: 1
* אורך: 12.5 מטר
* מטוס דו כנפי
* מוטת כנפיים: 10.3 מטר
* שטח כנפיים: 32.7 מ"ר
* משקל כולל: 420 ק"ג
* מנוע 4 בוכנות, מקורר אוויר
* הספק 37 קילו-וואט ב-1000 סיבובים לדקה. כח דחף 2 קילו-ניוטון

לקריאה נוספת
------------

* The Illustrated Encyclopedia of Aircraft. London: Aerospace Publishing.
* Taylor, Michael J. H. (1989). Jane's Encyclopedia of Aviation. London: Studio Editions.
* World Aircraft Information Files. London: Bright Star Publishing.

קישורים חיצוניים
----------------

ויקישיתוף מדיה וקבצים בנושא **קואנדה 1910** בוויקישיתוף
* מטוס הקואנדה 1910
* קואנדה 1910, נתוני המטוס
* הנרי קואנדה - היסטוריה ואפקט קואנדה
* הנרי מרי קואנדה והמטוס קואנדה 1910
* מטוס הטורבינה של קואנדה
בתורת המשחקים, **קואליציה** היא תת-קבוצה של קבוצת השחקנים במשחק. המונח שימושי בבעיות שונות במשחקים שיתופיים, כמו בתחום של משחקים בצורה קואליציונית שבו ערך זה יעסוק, בבעיות בחירה חברתית, שבהן על קבוצת שחקנים (בוחרים) להכריע או לבחור באחת מבין מספר אפשרויות או מועמדים, ולעיתים גם בתחום של משחקים בצורה אסטרטגית.

הגדרות פורמליות
---------------

### משחק בצורה קואליציונית עם תשלומי צד

זה הוא משחק שיתופי המוגדר על ידי הזוג {\displaystyle \left(N;v\right)} כך שמתקיים:

* {\displaystyle N=\{1,2,\cdots ,n\}} הוא קבוצה סופית של שחקנים.
* {\displaystyle v:2^{N}\rightarrow \mathbb {R} } היא פונקציה המתאימה לכל תת-קבוצה {\displaystyle \!S} של שחקנים מספר ממשי {\displaystyle \!v(S)} ומקיימת v(\emptyset )=0. {\displaystyle \!v} נקראת הפונקציה הקואליציונית.

### קואליציה

**קואליציה** {\displaystyle \!S} של {\displaystyle \!N} היא כל תת-קבוצה אפשרית של הקבוצה {\displaystyle \!N}.
{\displaystyle \!v(S)} הוא שווי הקואליציה {\displaystyle \!S}. זהו הסכום ביחידות כסף שירוויחו ביחד חברי {\displaystyle \!S} אם יחליטו להתאגד כקבוצה {\displaystyle \!S}. כמות הכסף שחברי {\displaystyle \!S} מקבלים לא תלויה בהתנהגותם של השחקנים **שלא** שייכים לקבוצה {\displaystyle \!S}.

ראו גם
------

* משחק שיתופי
* משחק רווח
* משחק הוצאות
* משחק רוב משוקלל
* פונקציית רווחה חברתית
* קואליציה מהותית
* קואליציה מכריעה
* משחק תומך

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
תרשים הכיכר האדומה
האיקונין של אם ישו מקאזאן
**קתדרלת קאזאן** (רוסית **Казанский собор** או **Собор Казанской иконы Божией Матери** - "קתדרלת איקונין אם האלוהים מקזאן") היא כנסייה הממוקמת בפינה הצפונית של הכיכר האדומה במוסקבה.

הקתדרלה נבנתה במהלך מחצית המאה ה-17 לכבוד האיקונין של מריה, אם ישו מקאזאן, בעקבות שחרור רוסיה מפלישת הפולנים בשנת 1612 ולזכר קורבנות המאבק. היא גם הייתה הקתדרלה הראשונה שנבנתה מחדש במוסקבה לאחר נפילת השלטון הקומוניסטי. הקתדרלה היא אחת משלוש כנסיות שנבנו בעיר לזכר ניצחונותיה הצבאיים של רוסיה. שתי האחרות הן כנסיית וסילי הקדוש שהוקמה לזכר הניצחון על הטטרים, וקתדרלת ישו המושיע לזכר ניצחון על נפוליאון.

היסטוריה
--------

האיקונין של אם ישו מקאזאן נחשב לאחד הקדושים ברוסיה. לפי המסורת הוא התגלה ב-8 ביולי 1579 בקאזאן על ידי הכומר המקומי. לאחר שלושים שנים התמנה הכומר לראש הכנסייה הרוסית. בתקופת הצרות (תחילת המאה ה-17) הוא היה מראשי ההתנגדות הרוסית נגד הפולנים ונהרג על ידם. לפי המסורת, היה האיקונין עם הכוחות הרוסים בראשות קוזמה מינין ודמיטרי פוז'רסקי במהלך הקרבות לשחרור מוסקבה. לאחר הקרבות, בשנות ה-20 של המאה ה-17, הקים הנסיך פוז'רסקי קתדרלה מעץ והאיקונין הוצב בה. מבנה זה נשרף ובשנת 1635 הוקם המבנה הנוכחי. במהלך שלטונו של הצאר פיוטר הגדול הועבר האיקונין לקתדרלה חדשה שנבנתה בסנקט פטרבורג. בשנת 1801 נבנה בקתדרלה מגדל פעמונים חדש והוא הורחב בשנת 1865. עוד נערכו במהלך המאה ה-19 עבודות להרחבת המבנה. 

במהלך שנות ה-20 של המאה ה-20 האדריכל פיוטר ברנובסקי שחזר את המבנה והוא שב למראהו המקורי במאה ה-17. בהמשך נסגרה הקתדרלה ובקיץ 1936 נהרסה כליל. לפני ההריסה ובמהלכה ביצע האדריכל ברנובסקי מדידות מדויקות של המבנה, דבר באיפשר את הקמתו מחדש לקראת סוף המאה ה-20. עם נפילת השלטון הקומוניסטי, החלו עבודות הקמת הקתדרלה מחדש וב-4 בנובמבר 1990 הונחה אבן הפינה. שלוש שנים לאחר מכן, הסתיימה הקמת הקתדרלה.

מבנה הקתדרלה
------------

שטח הקתדרלה הוא 92 מ"ר בלבד. במהלך השנים היא עברה שינויים גדולים, אך במהלך שחזורה בין השנים 1925-1933, היא שבה למראה הנוכחי. המבנה מעוצב בצבעי לבן, זהב ואדום. הזהב מסמל את הזהר האלוהי, האדום את אש הטיהור ואת דמו של ישו, והלבן הוא סמל לטוהר ולקדושה. בפינה הצפון-מערבית של המבנה ניצב מגדל הפעמונים ובפינה הצפון-מזרחית שלו שוכנת קפלה קטנה.

קישורים חיצוניים
----------------

ויקישיתוף מדיה וקבצים בנושא **קתדרלת קאזאן** בוויקישיתוף
* 

* אתר האינטרנט הרשמי של קתדרלת קאזאן

| הכיכר האדומה |
| --- |
| 

|  |  |
| --- | --- |
| כנסיית וסילי הקדוש • בית הקברות של חומת הקרמלין • המוזיאון ההיסטורי הממשלתי • שער התחייה • קתדרלת קאזאןגום • המאוזוליאום של לנין • אנדרטת מינין ופוז'ארסקי • לובנויה מייסטו • חומת הקרמלין | הכיכרהכיכר |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007599540705171
* LCCN: nr94033918
* VIAF: 144691253
* WorldCat: lccn-nr94033918

 |
אורסטס ופילאדס, בפסל רומאי מהמאה הראשונה לפנה"ס. אורסטס ופליאדס מתוארים לרוב כזוג נאהבים.
במיתולוגיה היוונית **פילאדס** (ביוונית Πυλάδης) הוא בנו של סטרופיאוס מלך פוקיס ונודע בעיקר בשל יחסי החברות הקרובים עם אורסטס.

אורסטס ופילאדס
--------------

אורסטס נשלח לפוקיס בזמו שאימו, קליטמנסטרה ניהלה רומן עם אייגיסתוס. בפוקיס הוא גדל עם פילאדס, וראה בו אח. בזמן שאורסטס נעדר, הרגה קליטמנסטרה את בעלה ואת אביו של אורסטס – אגממנון.

מותם של אייגיסתוס וקליטמנסטרה
-----------------------------

אורסטס חזר למיקנה/ארגוס במטרה לבקש נקמה, ובעזרת חברו פילאדס, הם רצחו את אימו ואת אייגיסתוס. כאשר התחיל אורסטס לחוש רחמים כלפי אימו והתלבט אם לבצע את המעשה, פילאדס עודד אותו. הסיפור לקוח ישירות מתוך טרילוגיית הטרגדיה היוונית, "האורסטיאה" של אייסכילוס, מהמחזה השני שנקרא נושאות הנסכים. במחזה זה, פילאדס מדבר פעם אחת בלבד. 
בגרסאות אחרות המתארות את נקמתו של אורסטס, מתלווה פילאדס לאורסטס, אולם אינו אומר דבר. גרסה זו לקוחה מתוך שני מחזות, אלקטרה של סופוקלס ואלקטרה של אוריפידס. בגרסתו של אוריפידס אלקטרה היא זו שרוצחת את קליטמנסטרה לאחר שאורסטס נמלך בדעתו בנוגע לביצוע המעשה. בגרסתו של סופוקלס אורסטס עושה עצמו מת ופילאדס מחזיק בצנצנת האפר שמכילה לכאורה את שרידיו של חברו.

ניסיון התנקשות בחיי הלנה
------------------------

פילאדס חזר לארץ מולדתו, אולם הוגלה על ידי אביו בעוון נטילת חלק בפשע. הוא חזר לדבוק באורסטס, ועזר לו לרקום תוכנית שתמנע את הוצאתו לפועל של גזר דינו. הם תכננו לרצוח את הלנה, אשת דודו של אורסטס – מנלאוס (מלך ספרטה), אחרי שהוכיח כי אין בו תועלת בהצלת אורסטס. אף על פי כן, ניסיונם סוכל על ידי התערבות האלים. לאחר מכן, הם לקחו את הרמיוני, ביתם של הלנה ומנלאוס (מלך ספרטה) כבת ערובה. אפולו הגיע ליישב את העניין ונתן להם הוראות, ביניהן הוראה לפילאדס לשאת לאישה את אלקטרה, אחות אורסטס.

טאוריס
------

פילאדס נטל תפקיד גדול במחזה נוסף של אוריפידס, איפיגניה בטאוריס. על מנת לברוח מגזר הדין של אריניה, קיבל אורסטס הוראה מאפולו לברוח לטאוריס, לקחת את פיסלה של ארטמיס שנפל מגן העדן, ולהביא אותו לאתונה. הוא הלך לטאורוס עם פילאדס ומיד עם הגיעם, נאסר הזוג על ידי העם, שקיים את המסורת להקריב כל אדם זר לארטמיס. הכוהנת של ארטמיס, שתפקידה היה לבצע את ההקרבה, הייתה אחותו של אורסטס, איפיגניה. היא הציעה לשחרר את אורסטס אם הלה יסכים להעביר מכתב מימנה הביתה ליוון; הוא סירב ללכת, אולם הפציר בפילאדס לשאת את המכתב בעוד הוא יישאר ויועלה לקורבן. לאחר ויכוח מתוך דאגה הדדית, נכנע פילאדס לבסוף, אולם המכתב מביא להכרה בקשר המשפחתי של אח ואחות ושלוש הדמויות בורחות יחד, ולוקחות איתן את פיסלה של ארטמיס.

חזרה ליוון ומוות
----------------

אחרי חזרתו ליוון, לקח אורסטס פיקוד על ממלכתו של אביו במיקנה, שאליה הסתפחו גם ארגוס ולאקוניה. נאמר כי הוא מת מהכשת נחש בארקאדיה. גופו הועבר לקבורה בספרטה (שם היה נושא לפולחן), או, לפי אגדה איטלקית, לאריקיה, המקום שאליו הועבר ברומא.

קישורים חיצוניים
----------------

ויקישיתוף מדיה וקבצים בנושא **פילאדס** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb165497719 (data)
* SUDOC: 241554152
* VIAF: 316449885
* WorldCat (עם VIAF): 316449885

 |
בבדיקות תוכנה, אורקל הוא כלי לניבוי תוצאות של מבחנים על מנת להשוות אותם עם התוצאות שהתקבלו בפועל מהתוכנה אותה בודקים.

שיטות ליצירת אורקל
------------------

ישנם דרכים רבות לניבוי התוצאות

1. אורקל אנושי - הזנה ידנית של התוצאות הצפויות לפי חישוב של אדם
2. שימוש בגרסאות קודמות של מוצר זה
3. שימוש באלגוריתמים אחרים ידועים שעושים אותה פעולה

ועוד

אסטרטגיה לבניית היוריסטיקה לבדיקת אורקל
---------------------------------------

**מספר דברים שצריך לקחת בחשבון:**
לתוצאות שונות לא תמיד המשמעות זהה – אם אוציא את ידי מהחלון וארטב, האם יורד גשם או שמא השכן מלמעלה שוטף?  

לא כל הנוצץ זהב הוא – חלב יכול להריח ולהיראות טוב אך הטעימה הראשונה עלולה להיות לא נעימה.

**עומק המידע צריך להיות גם כללי וגם ספציפי:**
מאפיינים כלליים – משקל ממוצע לשקית חלב, מרקם חלב נורמלי, כמות קרטוני חלב.   

מאפיינים סטטיסטיים – ההסתברות ל-X קרטוני חלב מקולקלים במשלוח, הסיכוי לתנאי קירור טובים במקום האחסון

**פשטות:**
שימוש בטווחים, שימוש בקבוצות בעלות מאפיינים דומים\זהים

בדיקות אורקל אוטומטיות
----------------------

### המוטיבציה להפוך את התהליך לאוטומטי

נשתמש בדוגמה על מנת להמחיש את הצורך באוטומציה - אנו רוצים לזהות חלב מקולקל,
האוטומציה שלנו באה לבדוק בהינתן חלב ובהינתן אבחנה של מצב החלב (מקולקל/לא מקולקל), האם האבחנה נכונה.

אז מה נבדוק:

* **בדיקה** חיצונית של צבע ומרקם
* **נראה** מהו תאריך תפוגה
* רושם המקום שממנו נקנה החלב, האם נשמר בתנאים טובים?
* נרתיח אותו ונראה האם **גולש**
* האם החברה המייצרת חברה אמינה?
* ניתן לבחון **כלים חדשים** - תרבית חלב
* נמצא אמצעי עזר כמו **חושים** של בעלי חיים? חוש ריח של כלבים?
* נפעל על פי **תחושת בטן** ואינסטינקטים -"משהו לא בסדר כאן..."
* נחלוק את הבעיה - מציאת רפתנים מומחים לזיהוי חלב
* **נטעם** אותו...

כל אלו עוזרים לנו בעצם להגיע לתוצאה שהחלב עלול להיות מקולקל או לא מקולקל ועוד אחרות רבות, 
פעולות אלו קל לעשות במידות הקטנות אך כאשר צריך לבדוק מאות ואלפי שקיות/קרטוני חלב, אפשר לראות את הצורך בתהליך אוטומטי

### קטגוריות של "אוטומציות לבדיקות אורקל"

**בדיקות מובנות מפרט**
במפרט המערכת קיים הידע של "איך המערכת צריכה לפעול" ולכן ניתן לבדוק האם הפעילות מוגדרת כ"נכונה" או "לא נכונה"

**בדיקות יחס מטמורפי (יחסים מותמרים)**
גם אם ביצענו בדיקה ותוצאתה הייתה שאין כישלון, הבדיקות הבאות אחריה צריכות להיות מובנות כדי לבדוק אם התוכנה עונה על כמה תנאים הכרחיים של פתרון היעד של הבעיה. תנאים אלה הנדרשים ידועים בשם יחסים מותמרים.

**בדיקות מבוססות רשתות נוירונים** - 
ניתן להתייחס אל רשתות נוירונים כאל אורקל אשר ישערך את נכונות הפתרון – "הפתרון נכון ב-70%" כלומר 70 אחוז מהקישורים ברשת אמרו "פתרון נכון".

**בדיקות N-Version** - 
שימוש בגרסאות קודמות כעזר לאבחון נכונות התשובה בגרסה הנוכחית

ראו גם
------

* בדיקות תוכנה ממוכנות
* בדיקות תוכנה

קישורים חיצוניים
----------------

* Hoffman, Douglas; A Taxonomy for Test Oracles (אורכב 10.03.2012 בארכיון Wayback Machine), Quality Week, 1998
**אורקורפטור** (שם מדעי: ***Orkoraptor***) הוא סוג של דינוזאור מקבוצת המגרפטוריים, שחי באמריקה הדרומית במשך תור הקרטיקון לפני 100.5 עד 83.6 מיליון שנה מזמננו בקירוב. המאובנים שלו התגלו בתצורת סרו פורטלסה (אנ') ובתצורת מטה אמרייה (אנ') שבדרום פטגוניה, ארגנטינה. משמעות שמו היא משפת טוולצ'ה, שפת הקבוצה האתנית של הטוולצ'ה שחיו באזור הגילוי ופירושו: "שודד משונן מהנהר", עקב הימצאו בקרבת הנהר לה לאונה. הסוג הכיל מין אחד - *Orkoraptor burkei*, על שם החוקר קולמן בורק שתמך בגילוי וסיוע לחפירות. ממצאי הדינוזאור כללו עצמות שוקה ושאר עצמות רגליים, כמה שיניים וחוליות זנב.

האורקורפטור היה תרופוד בינוני באורך של 6 מטרים ומשקל של 500 קילוגרם, על פי החוקר גרגורי ס. פאול. הוא היה בעל זרועות ארוכות יחסית לתרופוד, בעל מבנה שיניים מחודדות וחוטם רחב אך מעט נמוך. מבנה גופו עשה אותו דומה לקלורוזאורים, אך הוא היה בעל מאפיינים מעט שונים. במקור הוא שויך לקבוצה מנירפטורים, אך עקב ממדי גופו ומבנה שיניו הרעיון בוטל.

מספר דינוזאורים דומים חיו באזור באותה תקופה, ביניהם המגרפטור, האירוסטאון והמורוסרפטור (*Murusraptor*). האורקורפטור שויך אליהם למשפחת המגרפטוריים, שמספר חוקרים רואים בה משפחה פוליפילטית. אם ככה הוא נחשב לצעיר ביותר מבין מיני המשפחה, שרובם התקיימו בקרטיקון התחתון.

קישורים חיצוניים
----------------

ויקישיתוף מדיה וקבצים בנושא **אורקורפטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**שקול** להאזנה (מידע • עזרה); (ברומאנש: **Scuol**, בגרמנית: **Schuls**) היא בירת מחוז אין (Inn) שבקנטון גראובינדן שבשווייץ. השפה הרשמית בעיר היא רומאנש.

היסטוריה
--------

שקול מוזכרת לראשונה במקור משנת 1095 בשם Schulles.

ב-8 ביוני 1897 נפתח בשקול מלון ולדהאוס וולפורה (Hotel Waldhaus Vulpera) שהיה מעוצב עם עיטורי סגרפיטו בסגנון נאו-רנסאנס. המלון היה אחד הבניינים העיקריים בתקופת הבל אפוק באירופה והיה אחד המלונות הראשונים באלפים השווייצריים. המלון עלה באש ב-27 במאי 1989 וכיום האתר שבו הוא שכן משמש כפארק בו משולבים שרידי בניין המלון.

שמה הרשמי של שקול השתנה כמה פעמים במהלך המאה ה-20. עד 1943 היה שמה הרשמי של העיירה Schuls (בגרמנית). באותה שנה שונה השם ל-Bad Scuol/Schuls (שילוב של השם הגרמני והשם ברומאנש). ב-1970 הושמט השם הגרמני ונותר השם ברומאנש, Bad Scuol וב-1999 הושמטה הקידומת Bad ונותר השם הנוכחי, Scuol.

גאוגרפיה
--------

שטחה של שקול הוא 144.10 קמ"ר. מתוכם 28% משמשים לחקלאות, 25.7% הם שטחים מיוערים, 1.1% הם שטחים בנויים ו-45.2% הם שטחים בלתי מעובדים ושטחי נהרות, אגמים וקרחונים. צדה הדרומי של שקול פונה לפסגת הר פיז שמפש (Piz Champatsch) בגובה 2,785 מ', שמשמש כאתר סקי בשם "מוטה נלונס" (Motta Naluns). באתר קיימים מורדות באורך של 80 ק"מ ופועלים בו 12 קווי רכבל מסוגים שונים.

שקול היא בירת מחוז אין. היא ידועה כעיירת ספא וכאתר נופש והיא המרכז העסקי של עמק אנדגין. זהו הכפר הגדול ביותר על הגדה השמאלית של נהר האין.

דמוגרפיה
--------

נכון לשנת 2014 מנתה אוכלוסיית שקול 2,351 תושבים. כמחצית מאוכלוסיית העיירה הם דוברי רומאנש. השפה השנייה בשכיחותה היא השפה הגרמנית, אותה דוברים כ-40% מהתושבים וכן קיים מיעוט קטן של דוברי איטלקית.

קישורים חיצוניים
----------------

ויקישיתוף מדיה וקבצים בנושא **שקול** בוויקישיתוף
* 

* אתר האינטרנט הרשמי של שקול (ברומאנש ובגרמנית)

הערות שוליים
------------

1. ↑  הערך שקול במילון ההיסטורי של שווייץ (בגרמנית)
2. ↑  משרד הסטטיסטיקה הפדרלי של שווייץ
3. ↑  משרד הסטטיסטיקה הפדרלי של שווייץ

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119646012 (data)
* GND: 4053543-5
* HDS: 001530
* MusicBrainz: d9d18aa7-eaa2-4b1e-8d4d-9143745160ed
* VIAF: 235911607
* WorldCat: viaf-235911607

 |
**פני צ'לנוב-קריגר** (1898–1977) הייתה רופאת ילדים ישראלית, ילידת רוסיה, ויו"ר איגוד הרופאות בישראל, בהר"י.

קורות חיים
----------

צ'לנוב-קריגר נולדה במוסקבה, והייתה בתו של המנהיג הציוני והרופא ד"ר יחיאל צ'לנוב. למדה רפואה בקניגסברג ובברלין, והתמחתה בברלין ברפואת ילדים במחלקתו של פרופ' צרני.

עלתה לארץ ישראל בשנת 1924, עם אמה רבקה, ושני אחיה: בנימין וזאב. עבדה בכפר הנוער מאיר שפיה, ובבתי החולים הדסה-ירושלים והדסה-צפת.

בצפת הכירה את ד"ר משה קריגר, לו נישאה בשנת 1929. היא ילדה את בתם נירה קריגר-דן (1930–2015) ואת בנם יחיאל. הזוג עבר לתל אביב. בשנת 1934 הקימה עם בעלה את "בית קריגר" בשדרות רוטשילד 71. בשנות השלושים היא גם הקימה, ביחד עם ד"ר שפירא את "לטף" - בית ילדים וסנטוריום בתל אביב.

משנות השלושים של המאה העשרים היא הייתה יושב ראש איגוד הרופאות בישראל, ומילאה מגוון תפקידים ציבוריים נוספים. במהלך מלחמת העולם השנייה התנדבה לשירות בצבא הבריטי, בדרגת קפיטן (סרן). היא גם עבדה במגן דוד אדום, במשמר האזרחי ובמרפאות קופת חולים כללית באזור תל אביב עד יום מותה.

נהרגה בתאונת דרכים ב-21 באוקטובר 1977, בשובה מעבודתה במרפאת ילדים של קופת החולים. ביתם של פני ומשה, "בית קריגר", הפך למלון בוטיק לאחר ששופצו 25 דירות יוקרה.

ד"ר אפרים סיני נזכר: "פניה הייתה אישיות נדירה ומלאת קסם. מבית אביה ירשה את מיטב מסורת יהודי רוסיה, ובזכות עצמה הייתה אישה בעלת שיעור קומה".

לקריאה נוספת
------------

* ניסים לוי, יעל לוי, "רופאיה של ארץ-ישראל 1799-1984", הוצאת איתי בחור, זכרון יעקב, מרץ 2012, מהדורה שנייה, מהדורה מעודכנת ומורחבת ליובל המאה לההסתדרות הרפואית בישראל (1912-2012), עמוד 377.
* "מידע לרופא", פברואר 1978.

הערות שוליים
------------

1. ↑  The rothscild 71 since 1934 משפחת קריגר
2. ↑  ד"ר אפרים סיני, "במלוא העין - מעולמו של רופא", צ'ריקובר מוציאים לאור בע"מ, תל אביב, 1984, עמוד 141
3. ↑  רתם תורגמן, מקו, the rothschild : "חווית אירוח אורבנית בלב הכרך", 25.7.2012
4. ↑  ד"ר אפרים סיני, "במלוא העין - מיומנו של רופא". צ'ריקובר הוצאה לאור בע"מ, 1984, עמוד 141
דיאגרמת הפעלה של בוכנה יחידה, המופעלת מכיוון אחד ומוחזרת באמצעות קפיץ. הקפיץ יכול גם להיות מחוץ לגליל, מחובר לאובייקט הנע.
**בוכנה פנאומטית** (הידועה גם בתור **בוכנת אוויר**), היא מכשיר אשר משתמש בלחץ של גז (לרוב אוויר) ליצירת תנועה קווית או הפעלת כוח, בדומה לבוכנה הידראולית שפועלת באמצעות נוזל.

בוכנות פנאומטיות מעבירות כוח על ידי המרת אנרגיה פוטנציאלית של גז דחוס לאנרגיה קינטית. פעולה זו מושגת על ידי גז דחוס המתפשט עקב הפרשי לחצים בין תא הבוכנה לבין החלל שמצידו השני של תא הבוכנה. התפשטות הגז גורמת לבוכנה לנוע לכיוון רצוי. הבוכנה מורכבת מדיסק או גליל, ומוט הבוכנה מעביר את הכוח אשר היא מייצרת לאובייקט שצריך להזיז.

לרוב, בוכנות פנאומטיות שימושיות ליישומים עם פעולות עדינות יחסית, בעוד בוכנות הידראוליות משמשות במקומות שבהם מופעל כוח גדול יותר (גז דחיס).

ראו גם
------

* בוכנה הידראולית
* בוכנה
* בולם זעזועים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **בוכנה פנאומטית** |
| ויקישיתוף תמונות ומדיה בוויקישיתוף: **בוכנה פנאומטית** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538309905171
* GND: 4068325-4
* LCCN: sh85035129

 |
**אתר הנופש דיסני שאנגחאי** (באנגלית: **Shanghai Disney Resort**) הוא אתר נופש המכיל פארק שעשועים הנבנה על ידי חברת וולט דיסני בפודונג, בשאנגחאי שבסין העממית. פארק זה הוא הפארק השעשועים השני של חברת וולט דיסני בסין, בעקבות הקמת אתר הנופש דיסנילנד הונג קונג.

אתר הנופש נפתח לציבור הרחב ב-16 ביוני 2016. 

אתר הנופש מתוכנן להיבנות במספר שלבים, כאשר בשלב הראשון הוקם פארק השעשועים דיסנילנד בסגנון ממלכת הקסם. כמו כן בשלב זה יוקם אזור בילוי, שני מלונות תמתיים לצד אגם, וכן מתקני התחבורה הנדרשים לצורך הגישה לפארק. 

בשלב השני יוקמו שני פארקי שעשועים נוספים באתר הנופש.

גודלו של אתר הנופש המתוכנן צפוי להיות פי שלושה מאתר הנופש דיסנילנד הונג קונג. עלות הבנייה המשוערת של האתר היא 24.5 מיליארד יואן (3.7 מיליארד דולר אמריקאי). 

הפארק מאופיין בסגנון התמתי האופייני לפארקי דיסני מחד, תוך מתן דגש לתמות מתרבות סין. 

אתר הנופש הוא בבעלות משולבת - 43% בבעלות חברת וולט דיסני ו-57% בבעלות קבוצת שנגחאי שנדי.

היסטוריה
--------

שמועות בדבר כוונה על הקמת הפארק החלו בשנת 2000, אולם הוכחשו על ידי חברת וולט דיסני. אולם רק ב-5 בדצמבר 2007 דווח רשמית על הקמת הפארק וב-8 במרץ 2008 דווח על בחירת המיקום לבניית האתר - בפודונג שבשאנגחאי.

תוכניות הפרויקט אושרו על ידי הרשויות העירוניות של שנגחאי בנובמבר 2009. 

ב-8 באפריל 2011 דווח על תחילת עבודות הבנייה בשטח. האתר נפתח לציבור הרחב ב-16 ביוני 2016.

תחבורה
------

קו 11 של הרכבת התחתית של שאנגחאי מקשר את העיר אל אתר הנופש.

קישורים חיצוניים
----------------

ויקישיתוף מדיה וקבצים בנושא **אתר הנופש דיסני שאנגחאי** בוויקישיתוף
* אתר האינטרנט הרשמי של אתר הנופש דיסני שאנגחאי

הערות שוליים
------------

1. ↑  הודעה לעיתונות של חברת וולט דיסני על אישורי בנייה מטעם המועצה המקומית ושלטונות סין
2. ↑  הודעה לעיתונות של חברת וולט דיסני על תחילת עבודות הבנייה באתר הנופש דיסני שנגחאי

| פארקים ואתרי נופש של חברת וולט דיסני |
| --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • *ארץ הנהר*\* |
| אתר הנופש טוקיו דיסני | דיסנילנד טוקיו • דיסניסי |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |
| אתר הנופש דיסנילנד הונג קונג | דיסנילנד הונג קונג |
| אתר הנופש דיסני שאנגחאי | דיסנילנד שאנגחאי |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |
| פארקים מתוכננים שלא הוקמו | *וסטקוט*\*\* • *אמריקה של דיסני*\*\* |
| שונות | דולר דיסני |
| הערות | \* פארקים שנסגרו  \*\* פארקים שלא הוקמו |
| פורטל דיסני |
**אתניקוס אחנס** (ביוונית: **Εθνικός Άχνας**) הוא מועדון כדורגל מהעיירה אחנה (אנ') שבמזרח קפריסין. המועדון נוסד בשנת 1968.

היסטוריה
--------

אתניקוס עלתה לראשונה לליגת העל הקפריסאית בשנת 1983 וירדה שנה לאחר מכן. בשנת 1986 עלתה שנית וירדה לאחר ארבע שנים, ובין שנת 1992 ועד שנת 2018 שיחקה בליגה הבכירה. בסיום עונת 2017/2018 ירדה לליגת המשנה.

הישג השיא של הקבוצה בליגה הוא המקום הרביעי, אליו הגיעה בעונת 1994/95 ובעונת 1997/98. בשנת 2002 הגיעה אתניקוס לגמר הגביע הקפריסאי, בו הפסידה 0–1 לאנורתוסיס פמגוסטה.

אתניקוס העפילה חמש פעמים לגביע האינטרטוטו: בשנים 1998, 2003, 2004, 2006 ו-2008. בשלוש הפעמים הראשונות הפסידה הקבוצה בשלב הראשון, אך בשנת 2006 ניצחה שלוש קבוצות, כולל את מכבי פתח תקווה מליגת העל הישראלית בתוצאה 3–4 בסיכום שני המשחקים בין הקבוצות והעפילה לראשונה לסיבוב המוקדמות השני של גביע אופ"א, בו הוגרלה לשחק נגד רסלר הבלגית. לאחר ניצחון 2–6 בסיכום שני המשחקים ביניהן העפילה אתניקוס לסיבוב הראשון. בסיבוב הראשון הקבוצה הפסידה ללאנס הצרפתית והודחה מהטורניר. בשנת 2008 שוב הפסידה בסיבוב הראשון לקבוצת בסה קביה מאלבניה והודחה מהטורניר.

קישורים חיצוניים
----------------

* אתר האינטרנט הרשמי של אתניקוס אחנס (ביוונית)
* אתניקוס אחנס, ברשת החברתית פייסבוק

* אתניקוס אחנס, ברשת החברתית טוויטר

* אתניקוס אחנס, ברשת החברתית אינסטגרם

* אתניקוס אחנס, סרטונים בערוץ היוטיוב

* פרופיל, באתר אופ"א

* פרופיל, באתר Soccerway

| קפריסיןקפריסין ליגת העל הקפריסאית, עונת 2023/2024 |
| --- |
| 

|  |
| --- |
| א.א.ל. לימסול • א.א.ק. לרנקה • זאקאקיוס • אומוניה ניקוסיה • אתניקוס אחנס • אנורתוסיס פמגוסטה • אפואל ניקוסיה • אפולון לימסול • אוטלוס אתיאנוס • אריס לימסול • דוקסה קאטוקופיה • נאה סלמיס פמגוסטה • פאפוס • קארמייטיסה |

 |
**שריל בארנס** (באנגלית: **Cheryl Barnes**) היא זמרת אמריקאית אפריקאית שהתפרסמה כשחקנית בסרטו של מילוש פורמן "שיער" – הגרסה הקולנועית למחזמר "שיער" שיצאה למסכים ב-1979. תפקידה בסרט היה צנוע באופן יחסי ועיקר פרסומה בא הודות לביצועה לשיר "Easy to Be Hard".

ביוגרפיה
--------

בארנס החלה לעסוק במוזיקה בצורה מקצועית בעת לימודיה ביוניון קולג' בניו ג'רזי. היא הייתה זמרת בלהקת רוק שהופיעה מספר פעמים כלהקת חימום למופעי להקות רוק. בתחילת שנות ה-70 היא נטלה חלק כזמרת ושחקנית במספר הפקות מוזיקליות בברודוויי.

בארנס נבחנה והתקבלה לסרט "שיער" במבחנים פתוחים לציבור. באותה עת היא עבדה כחדרנית במוטל במרתה'ס ויניארד במסצ'וסטס ולא היה לה סוכן. היא גילמה בסרט את אם ילדו של האד – אחד מצעירי חבורת ההיפים סביבם נסובה עלילת הסרט. בסצנה בה התפרסמה, היא מוצאת את האד והחבורה בכיכר וושינגטון המושלגת בניו יורק כשלצידו בחורה בהריון. היא שואלת אותו האם הוא אבי התינוק ומבקשת מהאד שישוב לביתם המשותף. האד טוען שהיא אינה מבינה את הדברים שהוא עושה, מתכחש אליה ואל ילדם הניצב יחד איתה ברחוב ופונה ללכת מן המקום ברוגז, ואז שרה בארנס את השיר "Easy to Be Hard" (בתרגום חופשי לעברית: "קל להיות קשה-לב"), המתקומם כנגד אותם מהפכנים המתגייסים לטובת האנושות אך אינם מסוגלים לתת תמיכה נפשית וחומרית לקרובים אליהם. בהקלטת הפסקול לסרט ביצעה בארנס את השיר בטייק אחד בלבד והקלטה זו נכנסה לפסקול ולאלבום פסקול הסרט שיצא מאוחר יותר.

הסצנה הבאה בה נטלה חלק בסרט צולמה בברסטו בקליפורניה והיא נשארה במקום לאחר הצילומים. במאי הסרט, מילוש פורמן, ניסה לשכנעה לעבור לניו יורק כיוון שסבר שחבל לבזבז כישרון קולי שכזה, אולם לאחר תקופה קצרה שבה בארנס לברסטו והחלה להתפרנס מהוראת נגינה בפסנתר. היא נשארה מיודדת עם פורמן וליוותה אותו בעת צילומי "אמדאוס" שנערכו בפראג.

ב-1976 ליוותה כזמרת ליווי את לאונרד כהן במסע הופעות באירופה (יחד עם לורה ברניגן).

ב-1980 היא ביצעה את השיר "Love and Passion" בפסקול הסרט "ג'יגולו אמריקאי", בבימויו של פול שרדר, שאף כתב את המילים לשיר (לחן: ג'ורג'ו מורודר).

קישורים חיצוניים
----------------

* אתר האינטרנט הרשמי של שריל בארנס (באנגלית)

* שריל בארנס, במסד הנתונים הקולנועיים IMDb (באנגלית)

* שריל בארנס, באתר MusicBrainz (באנגלית)

* שריל בארנס, באתר Discogs (באנגלית)

* שריל בארנס, באתר בילבורד (באנגלית)

הערות שוליים
------------

1. ↑  בתרגום המחזמר לעברית שנעשה על ידי אהוד מנור, שם השיר הוא: "כמה קל ללעוג"
2. ↑  פרטי התקליטון: "Do I Have To Dance All Night/The Butcher

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: afd289e4-026a-44d8-a2aa-826f468d017b
* NKC: pag20221166559

 |
שיחזור של שריון קשקשים רומאי
שריון קשקשים רומי (תקריב)
**שריון קשקשים** הוא שריון גוף המורכב מקשקשים (דמויי קשקשי בעלי חיים) - פיסות מתכת מוארכות, בדרך כלל בצורת מלבנים, עלים או טיפות מים, התפורות על מעיל מרופד. תפקידו של שריון הקשקשים היה להדוף פגיעות נשק קר. הקשקשים סודרו כך שכל אחד מהם כיסה את הבא אחריו, וכך החץ היה צריך לחדור מספר שכבות של קשקשים על מנת לפצוע את הלוחם. עם פיתוח שריונות מתקדמים יותר כגון שריון השרשראות ושריון הלוחות נזנח שריון זה בהדרגה וננטש לחלוטין עם המצאת הנשק החם. 

שריון הקשקשים ידוע עוד מהעת העתיקה והוא השריון הראשון שנעשה בו שימוש במתכת להגנת הלוחם. לפני המצאתו השתמשו בדרך כלל במעיל מרופד מעור או מבד עבה. בגלל מחירה הגבוה של המתכת בעת העתיקה והידע הטכני הרב שנדרש לייצור שריונות מסוג זה, השתמשו בו בתחילה רק באזורים מפותחים דוגמת אשור או מצרים. עם הזמן פותחו טכנולוגיות יעילות יותר לעיבוד מתכות והשריון נפוץ בכל רחבי העולם העתיק. הסקיתים השתמשו בטכניקה זו להרכבת פיסות מתכת אף על הקסדות והמגנים. 

שריון זה היה מסורבל למדי ולא גמיש במיוחד ולכן נזנח בתקופה מאוחרת יותר לטובות שריונות אחרים, דוגמת שריון השרשראות.

הפעם הראשונה ששריון קשקשים מוזכר במקרא היא בסיפור על גוליית, ענק פלשתי שיצא ללחום בדוד המלך (ספר שמואל א', פרק י"ז, פסוק ה').

ראו גם
------

* חיל רגלים כבד
* חיל פרשים כבד

קישורים חיצוניים
----------------

ויקישיתוף מדיה וקבצים בנושא **שריון קשקשים** בוויקישיתוף

| שריון |
| --- |
| תת-ערכים | התפתחות השריון • שריון גוף • קסדה • מגן |  |
| סוגי שריון | שריון עור • שריון ברונזה • שריון קשקשים • שריון טבעות • שריון רצועות • שריון מקטעים • שריון שרשראות • שריון קיראס • שריון לוחות (שריון לוחות גותי • שריון לוחות מקסימיליאן • שריון לוחות איטלקי • שריון לוחות גריניץ') |
| ראו גם | חיל הרגלים • חיל הפרשים • אביר • רכב קרבי משוריין • חיל השריון • אמצעי לחימה |
"**האהבה נשארת**" הוא האלבום השני של הזמר גלעד שגב, שיצא ב-7 בספטמבר 2006.

הפקה
----

שיר הנושא של האלבום - "האהבה נשארת" יצא בקיץ 2006, וזכה להצלחה, הושמע פעמים רבות ברדיו, ובנוסף נבחר על ידי חברת הכבלים "הוט" להוביל את הקמפיין הפרסומי שלה באותה שנה. האלבום כולל 11 רצועות שאת כולן כתב והלחין שגב. לשירים "האהבה נשארת", "מאמי" ו"נצמד ללב" הופקו וידאו קליפים.

באתר האינטרנט שלו כתב שגב על יצירת האלבום: "ימים ארוכים ישבתי וכתבתי כחמישים שירים, מהם נבחרו האחד עשר שנמצאים באלבום. זו הייתה תקופה שבה לא ראיתי כמעט אף אדם (חוץ מהשליח שהביא מדי פעם טייק אוואי). דרך הכתיבה יכולתי להביט לתוך עצמי ולראות את הדרך הפנימית שעשיתי. אוכל לדמות את הדרך הזו לריצה בתוך מנהרה חשוכה, כשהאור שבתוכה הוא האהבה האמיתית לה אתה זוכה מהאנשים שבאמת אוהבים אותך, והאנשים שאתה באמת אוהב."

רשימת שירים
-----------


| מס' | שם | מילים | לחן | משך |
| --- | --- | --- | --- | --- |
| 1. | האהבה נשארת | גלעד שגב | גלעד שגב | 4:06 |
| 2. | נצמד ללב | גלעד שגב | גלעד שגב | 3:27 |
| 3. | סליחה | גלעד שגב | גלעד שגב | 4:26 |
| 4. | בחדר שלי | גלעד שגב | גלעד שגב | 4:05 |
| 5. | הפחדים | גלעד שגב | גלעד שגב | 4:44 |
| 6. | מאמי | גלעד שגב | גלעד שגב | 4:10 |
| 7. | החברים שלי | גלעד שגב | גלעד שגב | 3:37 |
| 8. | רוח ים | גלעד שגב | גלעד שגב | 3:57 |
| 9. | הכי מושלם | גלעד שגב | גלעד שגב | 3:41 |
| 10. | הכוח לוותר | גלעד שגב | גלעד שגב | 4:18 |
| 11. | תקפוץ | גלעד שגב | גלעד שגב | 3:29 |

קישורים חיצוניים
----------------

* אקורדים לשירי האלבום האהבה נשארת באתר tab4u
* מילים ואקורדים לשירי האלבום האהבה נשארת באתר שירונט
**האודליסק הגדולה** (בצרפתית: **La Grande Odalisque**) הוא ציור שמן מאת הצייר הצרפתי ז'אן-אוגוסט-דומיניק אנגר משנת 1814 המתאר אודליסק או פילגש. היצירה מסמנת מפנה עבור אנגר במעבר מסגנון הנאו-קלאסיציזם לסגנון הרומנטיציזם. הציור עורר ביקורות רבות בעת הצגתו לראשונה. בנוסף, היצירה ידועה בפרופורציות המוארכות ובחוסר הריאליזם בתיאור האנטומי של גוף האישה. הציור מוצג בלובר מרכישתו בשנת 1899.

אודות היצירה
------------

מלכת נאפולי קרוליין בונפרטה, אחותו של נפוליאון בונפרטה, הזמינה את הציור מאנגר. הציור הושלם בשנת 1814. בעבודתו על גופה העירום של האישה בציור, אנגר הושפע מהציורים "ונוס מאורבינו" של טיציאן ו-"ונוס הישנה" של ג'ורג'ונה. הוא שאב גם השראה מ-"דיוקנה של מאדאם רקמייה (אנ')" של ז'אק-לואי דויד בציור תנוחתה הייחודית של האישה - גב כלפי הצופה וראש מופנה. הצייר תיאר את האנטומיה של הפילגש בצורה מעוותת. הראש הקטן והאיברים המוארכים הם רק חלק מטכניקות המזוהות עם המנייריזם, כמו ציורו של פארמיג'אנינו, "המדונה בעלת הצוואר הארוך" שגם בו הדמות המצוירת סובלת מחוסר פרופורציה בחלקי גופה.

השילוב בין אלמנטים קלאסיים לבין טכניקות מזרם הרומנטיציזם עורר ביקורות חריפות בעת הצגת הציור לראשונה בשנת 1814. רבים ממבקריו של אנגר סברו כי הוא קורא תיגר על הסגנון האמנותי העכשווי. כאשר היצירה הוצגה בסלון בפריז בשנת 1819, אחד המבקרים טען שלדמות אין עצמות, שרירים, דם, חיות או כל משהו אחר שמאפשר דמיון. הדעה הכללית על אנגר הייתה שהוא מתעלם מהאנטומיה הגופנית שהייתה מאופיינת עם סגנון הריאליזם. הצייר העדיף קווים ארוכים, עקמומיות וכן שימוש בשפע במוטיבי תאורה. רבים המשיכו לבקר אותו גם במהלך שנות ה-20 של המאה ה-19.

מבקריו של הצייר טענו כי הוא הוסיף מספר מיותר של חוליות לגבה של האודליסק. רבים תפסו את העיוות הזה כמשגה, אבל מחקרים הראו כי למעשה אנגר עשה זאת במכוון. נעשו מחקרים שמדדו נשים אמיתיות כדי לבדוק אם ניתן לסובב את הגוף בצורה המתוארת ביצירה. נמצא כי הגב של האישה עקום, סיבובו של האגן אינו אפשרי במציאות והיד השמאלית קצרה מהימנית. הפרשנות המקובלת לאותו עיוות היא שאנגר ידע שכל מטרתה של האישה בציור היא לספק את תאבותיו של הסולטאן, ולכן הוא רצה לצייר עיוות סמלי. יתר על כן, המרחק הרב בין האגן לבין מבטה של האישה מסמל את רגשותיה העמוקים ואת מחשבותיה.

קישורים חיצוניים
----------------

ויקישיתוף מדיה וקבצים בנושא **האודליסק הגדולה** בוויקישיתוף

הערות שוליים
------------

1. ↑  Weston, Helen (1996). "A Look Back on Ingres". Oxford Art Journal. 19 (2): 114–116.
2. ↑  "Caroline Murat, la Grande Odalisque et les "Bains de mer" sur le môle de Portici", Bulletin du Musée Ingres (בצרפתית)
3. ↑  Kleiner, Fred; Christian J. Mamiya (2005). Gardner’s Art Through the Ages (12 ed.). California: Wadsworth/Thompson Learning. pp. 826–827. מסת"ב 0-534-64091-5.
4. ↑  Benjamin, Roger (December 2000). "Ingres Chez Les Fauves". Art History. 23 (5): 754–755. 10.1111/1467-8365.00242.
5. ↑  "Une Odalisque", Louvre Museum (באנגלית)
6. ↑  Hautefeuille, Annie (2 July 2004). "Little extra out the back". The Australian. p. 16.
7. ↑  "Extra vertebrae in Ingres' La Grande Odalisque", Journal of the Royal Society of Medicine (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BALaT: 40005328
* Bildindex: 20087095
* BnF: cb14572820b (data)
* Joconde: 000PE001565

 |
**אמזונה קמחית** (שם מדעי: ***Amazona farinosa***) הוא מין של תוכי ממשפחת התוכיים החי באמריקה הדרומית והמרכזית והוא המין הגדול ביותר בסוג אמזונה.

מאפיינים
--------

אורכה של האמזונה 38–41 ס"מ ומשקלה 540–700 גרם והיא תוכי הגדול ביותר ביבשת אמריקה לאחר קבוצת הארות. האמזונות ירוקות בהירות כמעט כל גופן עם עורף לבן, המזכיר מעט קמח ומכאן השם. מקור האמזונה גדול ואפור ועיניה שחורות וגדולות. קצוות הכנפיים שחורות, קצה הבטן צהוב והזנב קצר וירוק בהיר.

ניתן לבלבל בין האמזונה הקמחית לבין אמזונה צהובת כתר (*Amazona ochrocephala*), אך הראשונה גדולה יותר, חסרת כתר צהוב ובעלת עורף לבן, החסר אצל צהובות הכתר. עם זאת בהרבה מקרים שני המינים נצפים יחדיו.

האמזונה חיה ביערות הגשם של דרום ומרכז אמריקה ממקסיקו עד ברזיל. היא נפוצה בלהקות גדולות בצמרות היערות. להקות אלה גם יורדות יחד אל גדת הנהר כדי לשתות. 
למזונה קוטפת האמזונה פירות גדולים מהעצים וכן מלקטת זרעים, גרגירים ועלים שונים.

תת-מינים
--------

* *A. f. farinosa*
* *A. f. inornata*
* *A. f. chapmani*
* *A. f. virenticeps*
* *A. f. guatemalae*

קישורים חיצוניים
----------------

ויקישיתוף מדיה וקבצים בנושא **אמזונה קמחית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* אמזונה קמחית בbeautyofbirds

הערות שוליים
------------

1. ↑  אמזונה קמחית באתר הרשימה האדומה של IUCN
**פנטקופטרוס** (שם מדעי: **Pentecopterus**; מילולית: "כנף של ספינת פנטקונטר (אנ')") הוא סוג נכחד של עקרב ימי מהקבוצה פרוקי-רגליים, אשר חי במשך האורדוביק שלפני 467.3 עד 458.4 מיליון שנה מזמננו. הסוג תואר ב-2015 וכלל מין יחידי - *Pentecopterus decorahensis*, הקרוי על שם העייריה בה נמצאו מאובניו.

הממצאים שלו התגלו בעיירה קטנה, Decorah באיווה, ארצות הברית והיא כללה מספר שלדים חיצוניים קוצניים מעט של כמה פרטים.

סוג זה היה קרוב של המגלוגרפטוס שחי לצידו אך היה גדול בהרבה באורך של 1.7 מטר, קטן יחסית לקרובים מאוחרים שלו כמו היקלופטרוס שהגיע לאורך 2.6 מטרים, אך עדיין היה הגדול שבפרוקי-הרגליים באורדוביק.

הוא שייט במים בעזרת גפיו הארוכות ותפס טרף ימי לו ארב על קרקעית הים.

קישורים חיצוניים
----------------

ויקישיתוף מדיה וקבצים בנושא **פנטקופטרוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Lamsdell, James C.; Briggs, Derek E. G.; Liu, Huaibao; Witzke, Brian J.; McKay, Robert M. (September 1, 2015). "The oldest described eurypterid: a giant Middle Ordovician (Darriwilian) megalograptid from the Winneshiek Lagerstätte of Iowa". BMC Evolutionary Biology. 15: 169. doi:10.1186/s12862-015-0443-9. PMC 4556007. PMID 26324341.
**רובין פאצ'ק** (באיטלקית: **Robin Pacek**; נולד ב-17 במרץ 1991) הוא ג'ודוקא שוודי. פאצ'ק מתחרה בקטגוריית המשקל עד 81 ק"ג ומחזיק במדליית ארד מאליפות אירופה בג'ודו (קאזאן 2016).

בדצמבר 2013, זכה פאצ'ק במדליה הראשונה שלו בתחרות מהסבב העולמי בג'ודו, מדליית ארד בגרנד פרי ז'ז'ו. בנובמבר 2014 הוא זכה במדליית ארד בגרנד פרי צ'ינגדאו לאחר שניצח באיפון את טומופומי יאסודה היפני בקרב על המדליה. באליפות אירופה 2016 שנערכה בקאזאן, זכה פאצ'ק במדליית ארד בקטגוריית המשקל עד 81 ק"ג. בקרב הראשון הוא ניצח את סאבולץ' קריז'ן ההונגרי, בשמינית הגמר הוא ניצח את סוון מארש הגרמני וברבע הגמר הוא ניצח את יארומיר מוסיל הצ'כי. בחצי הגמר הוא הפסיד לאבנטדילי צ'ריקישווילי הגיאורגי ונשר לקרב על הארד בו גבר על פרנק דה ויט ההולנדי. פאצ'ק התחרה באולימפיאדת ריו 2016 והודח בסיבוב השני על ידי טרוויס סטיבנס האמריקאי.

בשנת 2018 פאצ'ק זכה במדליית ארד בגרנד פרי בודפשט ובעוד שתי מדליות ארד בטורנירים 'European Open Sofia' ו-'European Open Prague'. באולימפיאדת טוקיו 2020, הוא ניצח את שתי הקרבות המוקדמים אך הפסיד בסיבוב השלישי למתיאס קאס הבלגי.

פרסים
-----

מקור:

* **אליפות אירופה**:

קאזאן 2016: מדליית ארד בקטגוריית המשקל עד 81 ק"ג
* **תחרויות מהסבב העולמי (מאסטרס, גרנד סלאם, גרנד פרי)**:

גרנד פרי ז'ז'ו 2013: מדליית ארד
גרנד פרי צ'ינגדאו 2014: מדליית ארד
גרנד פרי בודפשט 2018: מדליית ארד
גראנד סלאם דיסלדורף 2020: מדליית ארד

קישורים חיצוניים
----------------

* רובין פאצ'ק, ברשת החברתית פייסבוק
* רובין פאצ'ק, באתר olympedia.org
* רובין פאצ'ק, באתר איגוד הג'ודו העולמי
* רובין פאצ'ק, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. 1 2  מידע על הג'ודוקא באתר JudoInside.
**רובין קנוכה** (בגרמנית: **Robin Knoche**, נולד ב-22 במאי 1992 בבראונשווייג שבגרמניה) הוא כדורגלן גרמני המשחק באוניון ברלין מהבונדסליגה בעמדת הבלם.

קריירת מועדונים
---------------

קנוכה החל לשחק בנוער של וולפסבורג בשנת 2005, כאשר היה בן 13. בשנת 2010 ערך קנוכה את הבכורה בקבוצת המילואים של המועדון, בה שיחק עד לשנת 2015. בעונת 2011/12 ערך קנוכה שלוש הופעות בקבוצה הבכירה של וולפסבורג בבונדסליגה, ובעונת 2012/13 ערך 11 הופעות. בעונת 2013/14 החל קנוכה לשחק באופן קבוע בקבוצה הבכירה, שסיימה עונה זו במקום החמישי, כשהוא משתף פעולה בהגנה עם ריקרדו רודריגס, נאלדו, מרסל שפר וכריסטיאן טראש. בעונת 2014/15 היה קנוכה חלק חשוב בעונה מוצלחת של וולפסבורג, בה סיימה במקום השני בליגה, וזכתה בגביע הגרמני, לאחר ניצחון 1–3 בגמר על בורוסיה דורטמונד. קנוכה ישב על הספסל בגמר זה ולא שיחק. קנוכה זכה עם וולפסבורג בסופר קאפ הגרמני בשנת 2015, לאחר ניצחון בפנדלים בגמר על באיירן מינכן. קנוכה לא שיחק גם במשחק זה. בעונת 2015/16 וולפסבורג וקנוכה סיימו עונה מאכזבת במקום השמיני בליגה, אך רשמו הישג נאה בליגת האלופות, בה הגיעו לרבע הגמר, והודחו על ידי ריאל מדריד.

ב-4 באוגוסט 2020 חתם קנוכה באוניון ברלין לעונה אחת.

קריירה בינלאומית
----------------

קנוכה שיחק בנבחרות הצעירות של גרמניה, וערך עשר הופעות במדי נבחרת גרמניה בכדורגל עד גיל 21, אך טרם זומן לנבחרת גרמניה הבכירה.

תארים
-----

עם וולפסבורג:

* הגביע הגרמני: 2014/15
* הסופר קאפ הגרמני: 2015

קישורים חיצוניים
----------------

ויקישיתוף מדיה וקבצים בנושא **רובין קנוכה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
לוגו דניאפרו מוהילב בעונת 2019.
**דניאפרו מוהילב** (בבלארוסית: **ФК Дняпро Магілёў**; ברוסית: **ФК Дняпро Могилёв**, או  **ФК Днёпр Могилёв**) היה מועדון כדורגל בלארוסי, מהעיר מוהילב, שהוקם כיורש לקבוצת דנייפר מוהילב, בעקבות מיזוג עם קבוצת לוץ' מינסק במרץ 2019. אצטדיון הבית היה אצטדיון ספרטק בעיר.

היסטוריה
--------

 ערכים מורחבים – **דנייפר מוהילב, לוץ' מינסק**  

דניאפרו מוהילב נוסדה בתחילת 2019 כתוצאה ממיזוג בין דנייפר מוהילב (שהייתה קיימת משנת 1960) ולוץ' מינסק (שעל משאביה מסתמכת הקבוצה החדשה).

המועדון המאוחד קיבל את מקום הליגה של לוץ', את החסויות שלה ואת רוב הרכב הסגל, תוך שמירה על מספר קטן של שחקנים מדנייפר והעברתם למוהילב. קבוצות הנוער של שתי הקבוצות לא מוזגו והמשיכו את השתתפותן בתחרויות הנוער בנפרד.

בשנת 2020 פורק ובמקומו נולד מועדון דנייפר מוהילב (2020).

קישורים חיצוניים
----------------

* אתר האינטרנט הרשמי של דניאפרו מוהילב
* דניאפרו מוהילב, ברשת החברתית אינסטגרם
* דניאפרו מוהילב, ברשת החברתית VK
* דניאפרו מוהילב, ברשת החברתית טוויטר
* דניאפרו מוהילב, ברשת החברתית פייסבוק
* דניאפרו מוהילב, ברשת החברתית Odnoklassniki.ru

הערות שוליים
------------

1. ↑  המועדון המאוחד ייקרא דניאפרו
ג'וזף קלנסי
**ג'וזף קלנסי** (באנגלית: **Joseph Clancy**) הוא ראש השירות החשאי של ארצות הברית לשעבר.

ביוגרפיה
--------

קלנסי נולד בפילדלפיה, למד באקדמיה הצבאית של ארצות הברית והוא בוגר תואר ראשון במדע המדינה ומשפט פלילי מאוניברסיטת וילנובה. לאחר לימודיו עבד כמורה וכמאמן פוטבול ובייסבול בתיכון בפילדלפיה. 

במאי 1984 הצטרף לשירות החשאי של ארצות הברית ושימש רכז שטח בלשכת פילדלפיה. ב-1989 עבר ליחידת האבטחה של נשיא ארצות הברית בה שירת במשך כשמונה שנים. לאחר מכן שימש רכז שטח בלשכת ניו יורק של השירות החשאי. ב-1999 חזר לשרת ביחידת האבטחה של הנשיא ובתפקידו הבא הוצב במטה השירות במשרד לענייני הקונגרס. כמו כן שירת ביחידת ביקורת הפנים של השירות. 

באוקטובר 2001 עבר לשרת במטה המחלקה לביטחון המולדת ושימש כראש מערך האבטחה באירועים לאומיים. במרץ 2003 חזר לשרת ביחידת האבטחה של הנשיא. ביוני 2005 מונה למשנה לראש יחידת האבטחה. בפברואר 2009 מונה לראש יחידת האבטחה. הוא שירת בתפקיד במהלך כהונתו של הנשיא ברק אובמה. ב-2011 פרש מהשירות ומונה לראש מערך האבטחה בחברת Comcast. 

לאחר התפטרותה של ראש השירות החשאי ג'וליה פירסון, התבקש קלנסי על ידי הנשיא אובמה לשוב לשירות ולמלא את מקומה, הוא שירת כממלא מקום מאוקטובר 2014 עד מינוי הקבע לתפקיד בפברואר 2015. בפברואר 2017 הודיע על פרישתו שנכנסה לתוקף ב-4 במרץ.

קישורים חיצוניים
----------------

ויקישיתוף מדיה וקבצים בנושא **ג'וזף קלנסי** בוויקישיתוף
* ג'וזף קלנסי באתר השירות החשאי של ארצות הברית

הערות שוליים
------------

1. ↑  Secret Service director Joseph Clancy to retire, פוליטיקו, 14 בפברואר 2017
אקה הומו על פי הצייר האיטלקי שווייצרי צ'יזרי
אקה הומו על פי מיהאי מונקאצ'י
אקה הומו על פי טיציאן
אקה הומו בתבליט בקתדרלת ורוצלב
**הנה האיש** (בלטינית: **Ecce homo**, **אקה הומו**), על פי הברית החדשה, הוא צמד המילים בו הציג פונטיוס פילאטוס את ישו בפני ראשי היהודים בירושלים.

על פי המסורת הנוצרית, בעקבות הסעודה האחרונה, נעצר ישו בגת שמנים. הוא נחקר בפני הסנהדרין ולאחר מכן נשפט על ידי פונטיוס פילאטוס, באשמת התחזות למלך היהודים. בתום משפטו הוציא אותו פונטיוס אל הקהל, כשהוא כבול וזר קוצים לראשו, והציגו במילים "Ecce homo" כפי שמתואר בבשורה על פי יוחנן י"ט, 4 - 5:

> 
> "אָז לָקַח פִּילָטוֹס אֶת יֵשׁוּעַ... וַיֵּצֵא פִילָטוֹס עוֹד הַחוּצָה וַיֹּאמֶר אֲלֵיהֶם: הִנְנִי מוֹצִיא אֹתוֹ אֲלֵיכֶם לְמַעַן תֵּדְעוּ כִּי לֹא מָצָאתִי בוֹ כָּל עָוֹן. ויֵשׁוּעַ יָצָא הַחוּצָה וְעָלָיו עֲטֶרֶת הַקֹּצִים וּלְבוּשׁ הָאַרְגָּמָן, וַיֹּאמֶר אֲלֵיהֶם פִּילָטוֹס: הִנֵּה הָאִיש."
> 
> 
> 
> 

בירושלים, קשת אקה הומו החוצה את רחוב ויה דולורוזה בצמוד למנזר האחיות ציון, היא, על פי המסורת הנוצרית, המקום בו אמר פילאטוס את המילים.

באמנות
------

סצנת ההצגה של ישו הפכה למוטיב מרכזי באמנות נוצרית, כשהיצירות הקרויות "אקה הומו" מתארות את פונטיוס פילאטוס מציג את ישו המעונה והמצולק, כשהוא כבול בידיו וכתר קוצים על ראשו, בפני היהודים ומבקש מהם את ההחלטה האם לשחררו או להענישו. לרוב, הסצנה מציגה את ישו הכנוע לאחר עינויים, תיאור המודגש בהתלהמות הקהל היהודי.

ראו גם
------

* הפסיון של ישו

קישורים חיצוניים
----------------

ויקישיתוף מדיה וקבצים בנושא **הנה האיש** בוויקישיתוף
* הנה האיש, באתר אנציקלופדיה בריטניקה (באנגלית)
ליגת הכדורסל היבשתית (CBL) הייתה ליגת כדורסל גברים בארצות הברית שהחלה לשחק באפריל 2010. מטה הליגה נמצא בפלורידה.

בשנת 2009, דניס טרואקס, שהיה מזוהה בעבר עם התאחדות הכדורסל היבשתית (CBA), נבחר לנציב הראשון של ה-CBL. גארי פרי, הבעלים של אוגוסטה גרוג כשהייתה בליגת העל בכדורסל (PBL), מונה למנהל הפעילות הראשונה בכדורסל.

ב־2 בנובמבר 2009, וילמינגטון סי דוגס הייתה הקבוצה הראשונה שהודיעה על הצטרפותה לליגה. ב־16 בפברואר 2010, הפכה קרולינה קוגרז לקבוצה השנייה שהצטרפה ל-CBL. ב־18 בפברואר 2010, חתולי הבר של הסוואנה הפכו לקבוצה השלישית ב-CBL. והג'ורג'יה גוויזליס עזבו את ה-ABA כדי להיות הרביעית. ב־5 במרץ 2010, ברמינגהאם סטיל הצטרפה לליגה.

שבועיים בעונת 2010, ברמינגהם עזבה את הליגה לליגת הכדורסל העולמית (WBA) והוחלפה על ידי בירמינגהם סיברס ב-1 ביוני 2010 הג'ורג'יה גוויזליס הוסרו מהליגה בגלל אי-התאמה. לאחר שהחמיצו משחקים מול בירמינגהם ווילמינגטון.

אליפות הליגה בשנת 2010 הייתה אמורה להיות מוכרעת על ידי טורניר. עם זאת, לאחר הסרת הגוויזליס, לוח הזמנים ומבנה הפלייאוף נחתמו והותאמו. הפלייאוף הפך לאליפות משחק אחת בין הקבוצות במקום הראשון והשני, הסי דוגס ו קוגרז בהתאמה, שהקוגרז זכו 96-86 בתוספת הזמן.

ביולי 2010 עברה פלורידה פלייט מ-WBA ל-CBL. בספטמבר 2010 הצטרפו הכוכבים של מיאמי ופאלם ביץ '. ב־28 במרץ 2011 הודיעה הארטלנד פורטלר שהם עזבו את ה-ABA כדי להצטרף ל-CBL. בהודעת הפרוטלר, היעדרותה של הקרולינה קוגרז כצוות רשום יחד עם סילוקם מאתר CBL הצביעו על כך שהם פרשו.

באפריל 2011 הצטרפה גיינסוויל גלקסיה. ב־13 באפריל 2011 התווספה פלישת החייזרים. מתישהו בין אפריל לתחילת מאי, נוספה פייטוויל קרוסאובר. לפני שעונת 2011 הייתה אמורה להתחיל, הבעלים של חתולי הבר של הסוואנה הודיעו שהקבוצה תשב בחוץ העונה בגלל עניין משפחתי שמשפיע על יכולת הבעלים להוביל את הקבוצה. זמן קצר לאחר הודעה זו הודיע ה-CBL על הצטרפותם של כרישי הנמל כמחליפים לחתולי הבר. הליגה הורידה גם את מיאמי סטארס ואת פאלם ביץ 'טיטאנס מרשימת הקבוצות לעונת 2011. כריש הנמל לא הצליחו לשחק בלוח הזמנים המלא והוחלפו במשחקים מאוחרים יותר על ידי קבוצות נסיעות.

בשנת 2011, הליגה שיחקה שוב משחק אליפות בלבד, הפעם בין מנצחת המחוז הצפונית, פלישת החייזרים וסגנית אלופת דרום, פלורידה פלייט, בה ניצחה החייזרים, 131-101. לא ניתן הסבר רשמי מדוע המנצחת של המחוז הדרומית, הארטלנד פורטלר, לא שיחקה במשחק. וילמינגטון סי דוגס ופלישת החייזרים הודיעו על הקמת ליגת הכדורסל של כביש הטבק ועל חברותם בה, ובכך עזבו את ה-CBL. לאחר מכן הודיעו הפייטוויל קרוסאובר על מעבר לליגה זו. פלורידה פלייט עברה להתאחדות הכדורסל החדשה בפלורידה, ומיאמי סטארס ופאלם ביץ 'הלכו איתם.

בשנת 2012 נוספה לליגה הרוכבים המחוספסים של ריילי. עם זאת, עונת 2012 מעולם לא הופעלה. הליגה תכננה לחזור באביב 2013, אך מחסור בקבוצות מנע זאת.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ליגת הכדורסל היבשתית"**.
**ליגת הכדורגל הבכירה** (**Premier Soccer League**, ראשי תיבות **PSL**) היא איגוד ספורט לאומי האחראי על ניהול שתי חטיבות הכדורגל המקצועניות בדרום אפריקה: ליגת העל **והליגה הראשונה**, השנייה בחשיבותה.

ה-PSL היא מנהלת הליגה והיא נוצרה בעקבות הסכם בין ליגת הכדורגל הלאומית ושרידי ליגת הכדורגל הלאומית המקצוענית (NPSL) .

האגודה פועלת כגוף שליטה וכארגון המנהל את התחרות. PSL מזוהה עם ההתאחדות לכדורגל דרום אפריקה (SAFA) אך SAFA אינה מנהלת את תחרויות הכדורגל של PSL. הליגה הראשונה הלאומית (NFD) היא הליגה השנייה בחשיבותה בכדורגל בקרב המועדונים של דרום אפריקה. קבוצות שיורדות מהליגה המאורגנת של PSL מתחרות בליגה השנייה של התאחדות הכדורגל.

תחרויות
-------

ליגת הכדורגל הבכירה מוכרת את זכויות השמות של התחרויות שלה לספונסרים. PSL מארגנת את התחרויות הבאות:

תחרויות ליגה
* ליגת העל של דרום אפריקה / ליגת PSL
* הליגה הראשונה הלאומית / NFD

טורנירי גביע
* גביע נדבנק
* גביע הנוק-אאוט של טלקום
* MTN 8

נשיאים
------

* אנגליהאנגליה טרבור פיליפס (1996–1998)
* דרום אפריקהדרום אפריקה ג'ו מנדללה (1998–2000)
* דרום אפריקהדרום אפריקה רובין פטרסון (2000–2001)
* אנגליהאנגליה ט. פיליפס (2002–2007)
* נורווגיהנורווגיה קייטיל סים (2007–2011)
* דרום אפריקהדרום אפריקה זולה מג'אבו (2011)
* דרום אפריקהדרום אפריקה סטנלי מתיוס (2012)
* דרום אפריקהדרום אפריקה קיימברידג' מוקאניין (2013)
* דרום אפריקהדרום אפריקה ברנד דה וילרס 2013–2015
* דרום אפריקהדרום אפריקה מאטו מדלאלה (2016–ואילך)

קישורים חיצוניים
----------------

* 

* אתר האינטרנט הרשמי של ליגת הכדורגל הבכירה
* אלופי דרום אפריקה, RSSSF.com